钦定古今图书集成/明伦汇编/宫闱典/第033卷 > 孙亮全皇后
## 钦定古今图书集成/明伦汇编/宫闱典/第033卷 > 孙亮全皇后

按《吴志后妃传》：“孙亮全夫人，全尚女也。尚从祖母公
主爱之，每进见辄与俱。及潘夫人母子有宠，全主自
以与孙和母有隙，乃劝权为潘氏男。亮纳夫人，亮遂
为嗣夫人立为皇后，以尚为城门校尉，封都亭侯，代
滕引为太常、卫将军，进封永平侯，录尚书事。时全氏
侯有五人，并典兵马，其馀为侍郎骑都尉，宿卫左右。”
自吴兴外戚，贵盛莫及。及魏大将诸葛诞以寿春来
附，而全怿、全端、全祎、全仪等并因此际降魏。全熙谋
泄见杀，由是诸全衰弱。会孙𬘭废亮为会稽王，后又
黜为候官侯夫人，随之国，居候官尚将家属徙零陵，
迫见杀。